biswa921/orwiki-latest-pages-articles-raw huggingface dataset:
ପୁଣି ଦେଖା ହବ ଆର ଜନମରେ

ପୁଣି ଦେଖା ହବ ଆର ଜନମରେ, ୨୦୧୪ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଶୋକ କୁମାର ମହାନ୍ତି । ଅଶୋକ ମହାନ୍ତି ଏହି ଚଳଚ୍ଚିତ୍ରଟିର କାହାଣୀ, ଚିତ୍ରନାଟ୍ୟ ରଚନା କରିଥିଲେ । ନିଜାମ୍ ଚଳଚ୍ଚିତ୍ରଟିର ସଂଳାପ ରଚନା କରିଥିଲେ । ଅଶୋକ ମହାନ୍ତି ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି ଚଳଚ୍ଚିତ୍ରଟିର ସ୍ୱର ସଂଯୋଜନା କରିଥିଲେ । ନିଜାମ୍ ଚଳଚ୍ଚିତ୍ରଟିର ଗୀତଗୁଡ଼ିକ ଲେଖିଥିଲେ ।

ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବବି ମିଶ୍ର ଏବଂ ରାଲି ନନ୍ଦ । ମିହିର ଦାସ, ପୃଥିରାଜ ନାୟକ, ରୁନୁ ପରିଜା, ପ୍ରଦ୍ୟୁମ୍ନ ଲେଙ୍କା, ପ୍ରିୟଙ୍କା ମହାପାତ୍ର, ବ୍ରଜ ସିଂହ, ପିଣ୍ଟୁ ନନ୍ଦ ଆଦି କଳକାରମାନେ ଚଳଚ୍ଚିତ୍ରଟିରେ ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ବବି ମିଶ୍ର
 ରାଲି ନନ୍ଦ
 ମିହିର ଦାସ
 ପୃଥିରାଜ ନାୟକ
 ରୁନୁ ପରିଜା
 ପ୍ରଦ୍ୟୁମ୍ନ ଲେଙ୍କା
 ପ୍ରିୟଙ୍କା ମହାପାତ୍ର
 ବ୍ରଜ ସିଂହ
 ପିଣ୍ଟୁ ନନ୍ଦ
 ମଧୁସ୍ମିତା ପ୍ରଧାନ

କାହାଣୀ

ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରଟିରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର ଏବଂ ଗୀତ ରଚନା କରିଥିଲେ ଗୀତିକାର ନିଜାମ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୪ର ଓଡ଼ିଆ କଥାଚିତ୍ର
ଫ୍ଲୋରେସିନ

ଫ୍ଲୋରେସିନ (ଇଂରାଜୀ ଭାଷାରେ Fluorescein) ଅନେକ ଆଖି ସମସ୍ୟାର (eye problems) ନିର୍ଣ୍ଣୟ ନିମନ୍ତେ ବ୍ୟବ‌ହାର କରାଯାଏ । ଆଖିରେ (eye) ଆଖି ଡ୍ରପ (drop) ପକେଇ ବା କାଗଜ ଲଗା ଫ୍ଲୋରେସିନ ଆଖି ପୃଷ୍ଟରେ ଲଗେଇ ଆଖି ଆଘାତ (eye injuries) ଯେପରିକି କର୍ନିଆଲ ଆବ୍ରାଜନ (corneal abrasions) ଓ ବାହ୍ୟ ପଦାର୍ଥ ବା ଫରେନ ବଡି ଚିହ୍ନଟ କରାଯାଏ । ଫ୍ଲୋରେସିନ ଆଞ୍ଜିଓଗ୍ରାଫି (fluorescein angiography) କରିବା ସମୟରେ ଏହା ପାଟିରେ ବା ଶିରାଭ୍ୟନ୍ତର ଇଞ୍ଜେକସନ (injection into a vein) ଦେଇ ରେଟିନାର (back of the eye) ରକ୍ତନଳୀ ଅବସ୍ଥାର ମୂଲ୍ୟାଙ୍କନ କରାଯାଏ ।  

ଆଖି ପୃଷ୍ଠରେ ଲଗେଇଲେ ସ୍ୱଳ୍ପ ସମୟ ନିମନ୍ତେ ଝାପ୍‌ସା (blurry vision) ଦୃଷ୍ଟି ହୋଇପାରେ ଓ ନରମ କଣ୍ଟାକ୍ଟ ଲେନ୍ସ ରଙ୍ଗ ଫିକା ହୋଇଯାଇପାରେ । ପାଟିରେ ଓ ଇଞ୍ଜେକସନ ଆକାରରେ ଦେଲେ ମୁଣ୍ଡବଥା, ଅଇ ଓ ଚର୍ମର ରଙ୍ଗ ପରିବର୍ତ୍ତନ ସ୍ୱଳ୍ପ ସମୟ ନିମନ୍ତେ ହୋଇପାରେ । କ୍ୱଚିତ ଆଲର୍ଜି ପ୍ରତିକ୍ରିୟା ହୋଇପାରେ । ଫ୍ଲୋରେସିନ ଏକ ରଙ୍ଗ (dye) ଯାହା ନଷ୍ଟ ହୋଇଥିବା କର୍ନିଆରେ (cornea) ଲାଗିଯିବାଦ୍ୱାରା ସେଥିରେ କୋବାଲ୍ଟ ବ୍ଲୁ ଲାଇଟ (cobalt blue light) ପକେଇଲେ ଶାଗୁଆ ଦେଖାଯାଏ । ଏହାର ଆଉ ଏକ ସଂସ୍କରଣରେ ଲିଡୋକେନ (lidocaine) ସ‌ହିତ ମିଶ୍ରିତ ହୋଇ ଆସେ । 
 

ଫ୍ଲୋରେସିନ ପ୍ରଥମେ ସନ ୧୮୭୧ରେ ପ୍ରସ୍ତୁତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ୫ ମ:ଲି: ବୋତଲର ହୋଲସେଲ ମୂଲ୍ୟ ପ୍ରାୟ ୧୨.୨୫ ଆମେରିକୀୟ ଡଲାର । ସଂଯୁକ୍ତ ରାଷ୍ଟ୍ରରେ ଏକ ଡୋଜର ମୂଲ୍ୟ ପ୍ରାୟ ୦.୪୩ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏହା ଅତି ଦାମିକା ନୁହେଁ ।
 
 ଆଧାର 

ଶ୍ରେଣୀ:ଔଷଧ
ଅମ୍ଳଜାନ ଚିକିତ୍ସା

ଅମ୍ଳଜାନ ଚିକିତ୍ସା (ଇଂରାଜୀ ଭାଷାରେ Oxygen therapy, ଅନ୍ୟ ନାମ ଅମ୍ଳଜାନ ପରିପୂରକ/ ସପ୍ଲିମେଣ୍ଟାଲ  ଅକ୍ସିଜେନ) ଏକ ପ୍ରକାର ବ୍ୟବସ୍ଥା ଯେଉଁଥିରେ ଅମ୍ଳଜାନକୁ (oxygen) କେତେକ ରୋଗର ଡାକ୍ତରୀ ଚିକିତ୍ସାରେ (medical treatment) ବ୍ୟବ‌ହାର କରାଯାଏ । ଏହି ରୋଗ‌ଗୁଡ଼ିକର ନାମ ହାଇପୋକ୍‌ସିଆ (low blood oxygen), କାର୍ବନ ମୋନୋକ୍‌ସାଇଡ ବିଷକ୍ରିୟା (carbon monoxide toxicity), କ୍ଲସ୍ଟର ମୁଣ୍ଡବଥା (cluster headaches) ଓ ନାସା-ନିଶ୍ଚେତକ ଦେବା ସମୟରେ ଯଥେଷ୍ଟ ଅମ୍ଲଜାନ ନିମନ୍ତେ ଏହା ଦିଆଯାଏ । ସିଓପିଡି ଓ ସିସ୍ଟିକ୍ ଫାଇବ୍ରୋସିସ୍ ରୋଗମାନଙ୍କରେ ଦୀର୍ଘକାଳ ନିମନ୍ତେ ଏହା ଦିଆଯାଏ ।   ଅନେକ ଉପାୟରେ ଅମ୍ଳଜାନ ଦିଆଯାଏ ଯେପରିକି ନାଜାଲ କାନୁଲା (nasal cannula), ରେସ୍ପିରେଟର (face mask) ଓ ହାଇପରବାରିକ ଚାମ୍ବର (hyperbaric chamber)।

ଶରୀରର ଜୀବକୋଷ ମେଟାବୋଲିଜ୍ମ (cell metabolism) ବା ଚୟାପଚୟ ନିମନ୍ତେ ଅମ୍ଳଜାନ ଆବଶ୍ୟକ । ଅତ୍ୟଧିକ ସାନ୍ଦ୍ରତା ବିଶିଷ୍ଟ ଅମ୍ଳଜାନ ଫୁସଫୁସର କ୍ଷତି ସାଧନ କରେ ଅଥବା ସମ୍ବେଦନଶୀଳ କେଶ୍‌ରେ ଶ୍ୱାସକ୍ରିୟା ଫେଲ ହୁଏ ଯାହାକୁ ଅମ୍ଲଜାନ ବିଷକ୍ରିୟା (oxygen toxicity) ନାମ ଦିଆଯାଏ । ଅମ୍ଳଜାନ ପରିପୃକ୍ତି ଅଧିକ ହେଲେ ନିଆଁ ଧରିପକାଏ ବିଶେଷତଃ ଧୂମ୍ରପାନ କରୁଥିଲେ; ଉପ‌ଯୁକ୍ତ ହ୍ୟୁମିଡିଫିକେସନ ନଥିଲେ ନାକ ଶୁଖିଯାଏ । ରୋଗ ଅନୁସାରେ ଅମ୍ଲଜାନ ପରିପୃକ୍ତିର (oxygen saturation) ଟାରଗେଟ ସୁପାରିସ କରାଯାଏ । ଅଧିକାଂଶ କେଶ୍‌ରେ  ୯୪ରୁ ୯୮% ପରିପୃକ୍ତି ବା ସାଚୁରେସନ ସୁପାରିସ କରାଯାଏ; ଅଙ୍ଗାରକାମ୍ଳ ଧାରଣ (carbon dioxide retention) ସଙ୍କଟ ଥିଲେ ୮୮ରୁ ୯୨% ସାଚୁରେସନ ପସନ୍ଦ କରାଯାଏ; ହୃଦ୍‌ରୋଧ ବା କାର୍ବନ ମୋନୋକ୍ସାଇଡ ବିଷକ୍ରିୟା ଥିଲେ ଯେତେ ସମ୍ଭବ ଅଧିକ ସାଚୁରେସନ କରାଯାଏ । ବାୟୁମଣ୍ଡଳରେ ଅମ୍ଳଜାନ ୨୧% ଥାଏ କିନ୍ତୁ ଚିକିତ୍ସାରେ ଏହାକୁ ୧୦୦%କୁ ବୃଦ୍ଧି କରାଯାଇପାରେ ।
 

ଚିକିତ୍ସା କ୍ଷେତ୍ରରେ ଅମ୍ଳଜାନ ସନ ୧୯୧୭ରୁ ସାଧାରଣ ଭାବରେ ଆରମ୍ଭ କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଘରୋଇ ଅମ୍ଳଜାନର (home oxygen) ମୂଲ୍ୟ ବ୍ରାଜିଲରେ ପ୍ରାୟ ୧୫୦ ଓ ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ୪୦୦ ଆମେରିକୀୟ ଡଲାର । ଅମ୍ଳଜାନ ଟ୍ୟାଙ୍କ (oxygen tanks) ବା ଅମ୍ଳଜାନ କନସେଣ୍ଟ୍ରେଟର (oxygen concentrator) ସାହାଯ୍ୟରେ ଘରୋଇ ଅମ୍ଳଜାନ ସରବରାହ କରାଯାଏ । ବିକଶିତ ପୃଥିବୀରେ (developed world) ଅମ୍ଳଜାନ ଅତି ସାଧାରଣ ଭାବରେ ଡାକ୍ତରଖାନାରେ ବ୍ୟବ‌ହାର କରାଯାଏ ।
 
 ଆଧାର 

ଶ୍ରେଣୀ:ଔଷଧ
ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟ

ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟ (ବିଜେବି କଲେଜ୍) ଭୁବନେଶ୍ୱରଠାରେ ଅବସ୍ଥିତ ଏକ ସରକାରୀ ମହାବିଦ୍ୟାଳୟ । ୧୯୯୯ ମସିହାରୁ ଏହି ମହାବିଦ୍ୟାଳୟ ସ୍ୱୟଂଶାସିତ ମାନ୍ୟତା ଲାଭ କରି ବକ୍ସି ଜଗବନ୍ଧୁ ବିଦ୍ୟାଧର ସ୍ୱୟଂଶାସିତ ମହାବିଦ୍ୟାଳୟ ନାମରେ ନାମିତ । 

 ଇତିହାସ 
ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟ, ୧୯୫୭ ମସିହାରେ ସରକାରୀ ଉଦ୍ୟମରେ ପ୍ରତିଷ୍ଠିତ । ପ୍ରାରମ୍ଭିକ ଅବସ୍ଥାରେ ଏଠାରେ କେବଳ ଇଣ୍ଟରମିଡିୟଟ ସ୍ତର ପର୍ଯ୍ୟନ୍ତ ଶିକ୍ଷାଦାନର ବ୍ୟବସ୍ଥା ରହିଥିଲା । ବକ୍ସି ଜଗବନ୍ଧୁଙ୍କ ନାମରେ ନାମିତ ଏହି  କଲେଜଟି ୧୯୯୮ ମସିହା ପର୍ଯ୍ୟନ୍ତ ଉତ୍କଳ ବିଶ୍ୱବିଦ୍ୟାଳୟ ସହ ଅନୁବନ୍ଧିତ ଥିଲା । ୧୯୯୯ ମସିହାରେ ୟୁଜିସିଦ୍ୱାରା କଲେଜକୁ ସ୍ୱୟଂଶାସିତ ମାନ୍ୟତା ପ୍ରଦାନ କରାଯାଇଥିଲା । ୨୦୦୪ ମସିହାରେ ଏହା ନାକ୍(NAAC)ଦ୍ୱାରା A ଗ୍ରେଡ଼ ମାନ୍ୟତା ଲାଭ କରିଅଛି  ।

 ଶିକ୍ଷା ବ୍ୟବସ୍ଥା 
ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟରେ +୨, ସ୍ନାତ୍ତକ ଓ ସ୍ନାତକୋତ୍ତର ସ୍ଥରରେ ଶିକ୍ଷାଦାନ କରାଯାଏ । କଳା, ବିଜ୍ଞାନ ଓ ବାଣିଜ୍ୟରେ ଡିଗ୍ରୀ ପାଠ୍ୟକ୍ରମ ବ୍ୟତୀତ ଏଠାରେ ସାମାଜିକ କାର୍ଯ୍ୟ (Social work) ପାଠ୍ୟକ୍ରମରେ ସ୍ନାତକୋତ୍ତର ଡିଗ୍ରୀ, ଜୈବ ପ୍ରଦ୍ୟୋଗିକୀ (Biotechnology) ତଥା କମ୍ପ୍ୟୁଟର ବିଜ୍ଞାନ  ପାଠ୍ୟକ୍ରମରେ ସ୍ନାତକ(ସମ୍ମାନ) ଭଳି ଅନେକ ବିଭାଗରେ ଶିକ୍ଷାଦାନର ବ୍ୟବସ୍ଥା ରହିଛି ।

 ଆଧାର 

ଶ୍ରେଣୀ:ଖୋର୍ଦ୍ଧା ଜିଲ୍ଲା
ଶ୍ରେଣୀ:ଓଡ଼ିଶାରେ ଶିକ୍ଷା
ଜୟ ହିନ୍ଦ୍

ଜୟ ହିନ୍ଦ୍, ୨୦୧୪ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଭାତି ମହାପାତ୍ର । ପ୍ରଭାତି ମହାପାତ୍ର ଏହି ଚଳଚ୍ଚିତ୍ରଟିର କାହାଣୀ ଲେଖିଥିଲେ । ଆଶୁତୋଷ ବାରିକ ଏବଂ ସନ୍‌ଚିତ୍ ଚଳଚ୍ଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶନ ରଞ୍ଜନ ମିଶ୍ର ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଶାନ୍ତିରାଜ ଖୋସ୍‌ଲା ଚଳଚ୍ଚିତ୍ରଟିର ଗୀତଗୁଡ଼ିକର ସ୍ୱର ସଂଯୋଜନା କରିଥିଲେ ।

ଏହି ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ଦୀପନ ଦାସ ଏବଂ ଅମ୍ରିତା । ମୀନକେତନ, ଅକ୍ଷୟ ବସ୍ତିଆ, ନମ୍ରତା ଦାସ, ସରୋଜ ଦାସ, ଚୌଧୁରୀ ବିକାଶ ଦାସ, ହାଡ଼ୁ ଆଦି କଳାକାରମାନେ ଚଳଚ୍ଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ଦୀପନ ଦାସ
 ଅମ୍ରିତା
 ଅକ୍ଷୟ ବସ୍ତିଆ
 ମୀନକେତନ
 ନମ୍ରତା ଦାସ]
 ସରୋଜ ଦାସ
 ସ୍ୱରାଜ ଦାସ
 ଧରିତ୍ରୀ
 ଚୌଧୁରୀ ବିକାଶ ଦାସ
 ହାଡ଼ୁ

କାହାଣୀ

ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶାନ୍ତିରାଜ ଖୋସ୍‌ଲା ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୪ର ଓଡ଼ିଆ କଥାଚିତ୍ର
ଓସେଲଟାମିଭିର

ଓସେଲଟାମିଭିର (ଇଂରାଜୀ ଭାଷାରେ Oseltamivir, ବିକ୍ରୟ ନାମ ଟାମିଫ୍ଲୁ) ଏକ ଭୁତାଣୁରୋଧୀ ଔଷଧ (antiviral medication) ଯାହା ଇନଫ୍ଲୁଏଞ୍ଜା ଏ (influenza A) ଓ ଇନଫ୍ଲୁଏଞ୍ଜା ବି (influenza B ବା flu) ରୋଗମାନଙ୍କର ପ୍ରତିଷେଧ ଓ ଚିକିତ୍ସାରେ ବ୍ୟବ‌ହୃତ ହୁଏ । ଏହି ରୋଗ‌ଗୁଡ଼ିକ ଜଟିଳ ହୋଇଥିଲେ ବା ସଂକ୍ରମଣ ଆରମ୍ଭ ହେବାର ୪୮ ଘଣ୍ଟା ମଧ୍ୟରେ ଜଟିଳ ହେବା ସମ୍ଭାବନା ଥିଲେ ଏହି ଔଷଧ ଦେବାକୁ ସୁପାରିସ କରାଯାଏ । ଅଧିକ ସଙ୍କଟାପନ୍ନ ଲୋକଙ୍କୁ ପ୍ରତିଷଧ ଭାବରେ ଦିଆଯାଏ, ଜନ ସାଧାରଣଙ୍କୁ ନୁହେଁ । ସ୍ୱଳ୍ପ ସଙ୍କଟ ଥିବା ଲୋକଙ୍କୁ ଏହି ଚିକିତ୍ସା କରିବା ପୂର୍ବରୁ ଚିକିତ୍ସକମାନେ ନିଜର ବିବେକ ବ୍ୟବ‌ହାର କରିବେ । ଏହା ବଟିକା ବା ତରଳ ପଦାର୍ଥ ଆକାରରେ ପାଟିରେ ଦିଆଯାଏ । 

ପାର୍ଶ୍ୱ ପ୍ରତିକ୍ରିୟାରେ ବାନ୍ତି (vomiting), ତରଳ ଝାଡ଼ା, ମୁଣ୍ଡବଥା ଓ ନିଦ୍ରା ସମସ୍ୟା ଦେଖାଯାଏ । ମାନସିକ ଲକ୍ଷଣ (psychiatric symptoms) ଓ ବାତ (seizures) ମାରିବା ମଧ୍ୟ ଦେଖାଯାଇପାରେ । ଯୁକ୍ତରାଷ୍ଟ୍ର ଆମେରିକାରେ ଗର୍ଭିଣୀମାନଙ୍କୁ ଇନଫ୍ଲୁଏଞ୍ଜା ସଂକ୍ରମଣ ଥିଲେ ଦିଆଯାଏ । ଅଳ୍ପ ସଂଖ୍ୟକ ଗର୍ଭିଣୀମାନଙ୍କୁ ଏହା ଦିଆଯାଇ କୌଣସି ଲକ୍ଷଣ ପ୍ରକାଶ ନ ପାଇବା ଲକ୍ଷକରାଯାଇଥିଲା । ବୃକ୍‌କ ସମସ୍ୟା ଥିଲେ ଏହାର ମାତ୍ରା ସ୍ଥିର କରିବା ଆବଶ୍ୟକ ହୁଏ ।

ସନ୧୯୯୯ରେ ଡାକ୍ତରୀ ବ୍ୟବ‌ହାର ନିମନ୍ତେ ଓସେଲଟାମିଭିର ସ୍ୱୀକୃତ ହୋଇଥିଲା । ଏହା ପ୍ରଥମ ପାଟିରେ ଦିଆଯାଉଥିବା ନିଉରାମିନିଡେଜ ଇନହିବିଟର (neuraminidase inhibitor)  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୬ରୁ ଏହାର ଏକ ସଂସ୍କରଣ ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହେଉଛି । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଦିନ ଡୋଜର ହୋଲସେଲ କ୍ରୟ ମୂଲ୍ୟ ସନ ୨୦୧୪ରେ  ୪.୨୭ ଆମେରିକୀୟ ଡଲାର ଥିଲା । ଡିସେମ୍ଭର ୨୦୧୬ରେ ଏହାର ଏକ କୋର୍ଷର ମୂଲ୍ୟ ୧୩୮.୭୦ଆମେରିକୀୟ ଡଲାର ଥିଲା ।
 

 ଆଧାର 

ଶ୍ରେଣୀ:ଔଷଧ
ହିରୋ ନଂ ୱାନ୍

ହିରୋ ନଂ ୱାନ୍, ୨୦୧୭ ଦୂର୍ଗାପୂଜା ସମୟରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟି ତରଙ୍ଗ ସିନେ ପ୍ରଡକ୍ସନ ବ୍ୟାନରରେ ନିର୍ମିତ ହୋଇଥିଲା । ନିର୍ଦ୍ଦେଶକ ତାପସ ସରଘରିଆ ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି ଚଳଚ୍ଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ନାୟକ ବାବୁଶାନ୍ ଏବଂ ନାୟିକା ଭୂମିକା ଦାଶ । ଭୂମିକା ନାୟିକା ଭାବରେ ତାଙ୍କର ପ୍ରଥମ ଚଳଚ୍ଚିତ୍ର ତୁ ମୋ ଲଭ୍ ଷ୍ଟୋରୀରେ ତରଙ୍ଗ ସିନେ ପ୍ରଡକ୍ସନ ସ‌ହ କାର୍ଯ୍ୟ କରିଥିଲେ । ଏହି ଚଳଚ୍ଚିତ୍ରଟି ତାଙ୍କର ୨ୟ ଚଳଚ୍ଚିତ୍ର ଥିଲା । ଏଥିରେ ଭୂମିକା ଜଣେ ସମ୍ବାଦ‌ଦାତାର ଭାବରେ ଅଭିନୟ କରିଥିଲେ । ଏହି କଥାଚିତ୍ରଟିରେ ମିହିର ଦାସ, କୁନା ତ୍ରିପାଠୀ, ପିଣ୍ଟୁ ନନ୍ଦ, ଦୀପକ ମିଶ୍ର, ଅସୀତ ପତି, ତ୍ରିଭୁବନ, ଜୟପ୍ରକାଶ, ପୁଷ୍ପା ପଣ୍ଡା, ଶକ୍ତି ବରାଳ, ପ୍ରଦ୍ୟୁମ୍ନ ଲେଙ୍କା ଆଦି କଳାକାରମାନେ ଅଭିନୟ କରିଥିଲେ ।

ଅଭିନୟ
 ବାବୁଶାନ୍- ସଞ୍ଜୁ
 ଭୂମିକା ଦାଶ
 ମିହିର ଦାସ
 କୁନା ତ୍ରିପାଠୀ
 ପିଣ୍ଟୁ ନନ୍ଦ
 ଦୀପକ ମିଶ୍ର
 ଅସୀତ ପତି
 ତ୍ରିଭୁବନ ପଣ୍ଡା
 ଜୟପ୍ରକାଶ
 ପୁଷ୍ପା ପଣ୍ଡା
 ଶକ୍ତି ବରାଳ
 ପ୍ରଦ୍ୟୁମ୍ନ ଲେଙ୍କା

କାହାଣୀ
କାହାଣୀ ଅନୁସାରେ ନାୟକ ସଞ୍ଜୁ ଓଡ଼ିଆ ଅଭିନେତା ବାବୁଶାନ୍ ମହାନ୍ତିଙ୍କର ଜଣେ ପ୍ରଶଂସକ । ସେ ଓଡ଼ିଆ କଥାଚିତ୍ର ଜଗତର ନାୟକ ହେବା ତା'ର ସ୍ୱପ୍ନ । ତା'ର ବାପା ବୃତ୍ତିରେ ଜଣେ ଓକିଲ, ତାଙ୍କର ଇଚ୍ଛା, ତାଙ୍କ ପୁଅ ଜଣେ ଓକିଲ ହେଉ । ସେଇଥିପାଇଁ ସେ ତାକୁ ଏକ ବଡ଼ କଲେଜରେ ପାଠ ପଢ଼ାନ୍ତି, ମାତ୍ର ସେ ଜାଣିଶୁଣି ପରୀକ୍ଷା ନ ଦେଇ ଫେଲ ହେଇଯାଏ ଆଉ ଅଭିନୟରେ ମାତିଯାଏ । ମାତ୍ର ସମାଜର କିଛି ପରିସ୍ଥିତି ତାକୁ ପୁଣିଥରେ ଓକିଲାତିକୁ ଟାଣିନିଏ ଆଉ ସେ ଭଲପାଇବସେ ସେହି ପେଷାକୁ । ସମାଜରେ ହେଉଥିବା ଅସୁବିଧା ଉପରେ ଆଙ୍ଗୁଳି ଉଠାଇ ସଞ୍ଜୁ ସେ ସବୁ ଉପରେ ଲୋକଙ୍କୁ ନ୍ୟାୟ ଦେବାରେ ଲାଗିଯାଏ ।

ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲ ଅଭିଜିତ ମଜୁମଦାର । ନିର୍ମଳ ନାୟକ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
କୃପାସାଗର ସାହୁ

କୃପାସାଗର ସାହୁ (ଜନ୍ମ: ୧୬ ଜୁଲାଇ ୧୯୫୨) ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ସାହିତ୍ୟିକ । କବିତାରୁ ଆରମ୍ଭ ହୋଇଥିବା ତାଙ୍କ ସାହିତ୍ୟ ସର୍ଜନା କ୍ରମେ ଗଳ୍ପ, ଉପନ୍ୟାସ ଭଳି ସାହିତ୍ୟର ଅନ୍ୟ ବିଧାକୁ ବ୍ୟାପିଛି । ସେ ଉତ୍କଳ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ପାଠ ପଢ଼ିଥିଲେ । ରେଳବାଇରେ ଚାକିରି କରି ସେ ସେବାନିବୃତ ହୋଇସାରିଛନ୍ତି ।

 ରଚନାବଳୀ 
 କବିତା 
 ଉପରେ ଫର୍ଚ୍ଚା ଆକାଶ
 ତଳେ ବସୁମାତା
 ଗଳ୍ପ 
 କାହାଣୀ ୧୯୯୮
 କାହାଣୀ ୨୦୦୫
 ଅରଣ୍ୟର ଅଜଗର ଓ ଅନ୍ୟାନ୍ୟ କାହାଣୀ
 ରେଳ ଗଳ୍ପ
 ଗଡ଼ଜାତ ଗଳ୍ପ
 ଭ୍ରାନ୍ତ ନିର୍ଝର ଓ ଅନ୍ୟାନ୍ୟ ଗଳ୍ପ
 ଶୁଆ କହେ ଶାରୀଲୋ
 ହଂସଧ୍ୱନି

 ଉପନ୍ୟାସ  
 ଶେଷ ଶରତ
 ଶ୍ରାବଣର ସକାଳ
 ଝରାପତ୍ରର ଝଡ଼
 କରମଣ୍ଡଳ ଏକ୍ସପ୍ରେସ୍‌http://www.sambad.in/news/metro/74903.html
 ଶିଶୁ ସାହିତ୍ୟ 
 ନାଁ ମୋ ରେଳଗାଡ଼ିhttp://www.odiasahitya.com/galpa-and-prabandha/adhunika-galpa/nida-oushadha/

 ସମ୍ମାନ ଓ ପୁରସ୍କାର 
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୨୦୦୯ (ଶେଷ ଶରତ ପାଇଁ)
 ବୀଣାପାଣି ମହାନ୍ତି କଥା ସାହିତ୍ୟ ପୁରସ୍କାର - ୨୦୧୯(ଗଙ୍ଗାଧର ରଥ ଫାଉଣ୍ଡେସନଦ୍ୱାରା ପ୍ରଦତ୍ତ)
 ଆଧାର 

ଶ୍ରେଣୀ:୧୯୫୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଢେଙ୍କାନାଳ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଔପନ୍ୟାସିକ
ଇନସୁଲିନ (ଔଷଧ)

ଇନସୁଲିନ (ଔଷଧ) (ଇଂରାଜୀ ଭାଷାରେ Insulin) ଏକ ଔଷଧ (medication) ଭାବରେ ବ୍ୟବ‌ହାର କରାଯାଏ ଯାହା ଅଧିକ ରକ୍ତ ଶର୍କରା ଥିଲେ (high blood sugar) ଦିଆଯାଏ । ଅଧିକ ରକ୍ତ ଶର୍କରା ହେଉଥିବା ରୋଗମାନଙ୍କର ନାମ ମଧୁମେହ ଟାଇପ ୧, ମଧୁମେହ ଟାଇପ ୨, ଗର୍ଭାବଧି ମଧୁମେହ ଓ ମଧୁମେହ ଜଟିଳ ହେଲେ ଯେପରିକି ଡାଏବେଟିକ କିଟୋଏସିଡୋସିସ ଓ ହାଇପରଅସମୋଲାର ହାଇପରଗ୍ଲାଇସେମିକ ଷ୍ଟେଟ (hyperosmolar hyperglycemic states) ଇତ୍ୟାଦି । ହାଇପରକାଲେମିଆ ଥିଲେ ଏହା ସ‌ହିତ ଗ୍ଲୁକୋଜ (glucose) ଦିଆଯାଏ । ସ୍ୱାଭାବିକ ଭାବରେ ଏହା ଚମ ତଳେ ଇଞ୍ଜେକସନ (injection under the skin) ଆକାରରେ ଦିଆଯାଏ ଓ କେତେକ ପ୍ରକାର ଔଷଧ ଶିରାଭ୍ୟନ୍ତର (injection into a vein) ଓ ମାଂସପେଶୀ (muscle) ଇଞ୍ଜେକସନ ଆକାରରେ ଦିଆଯାଏ ।

ସାଧାରଣ ପ୍ରତିକ୍ରିୟାରେ ଅଳ୍ପ ରକ୍ତ ଶର୍କରା (low blood sugar) ହୋଇଯାଏ । ଅନ୍ୟାନ୍ୟ ପ୍ରତିକ୍ରିୟାରେ ଇଞ୍ଜେକସନ ନେଇଥିବା ସ୍ଥାନରେ ଯନ୍ତ୍ରଣା ହୁଏ ଓ ଚର୍ମ ପରିବର୍ତ୍ତନ ହୁଏ, ହାଇପୋକାଲେମିଆ ଓ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ ଏହା ଶିଶୁପ୍ରତି ନିରାପଦ ରହେ ।  ଗାଈ ଓ ଘୁଷୂରିର ଅଗ୍ନାଶୟରୁ (pancreas) ଇନସୁଲିନ ପ୍ରସ୍ତୁତ କରାଯାଏ ।  ଘୁଷୂରି ସଂସ୍କରଣକୁ ସଂଶୋଧନ କରି ବା ରିକମ୍ବିନାଣ୍ଟ ଟେକନୋଲୋଜି (recombinant technology) ସାହାଯ୍ୟରେ ମାନବ ସଂସ୍କରଣ ତିଆରି କରାଯାଏ । ସ୍ୱଳ୍ପ କାଳୀନ ଯେପରିକି ନିୟମିତ ଇନସୁଲିନ (regular insulin), ମଧ୍ୟମ କାଳୀନ ଯେପରିକି ଏନପିଏଚ ଇନସୁଲିନ (NPH insulin) ଓ ଦୀର୍ଘ କାଳୀନ ଯେପରିକି ଇନସୁଲିନ ଗ୍ଲାର୍ଜିନ, ଏହି ତିନି ପ୍ରକାର ଔଷଧ ମିଳେ ।
 

ସନ ୧୯୨୨ରେ କାନାଡ଼ାରେ (Canada) ପ୍ରଥମେ ଚାର୍ଲସ୍ ବେଷ୍ଟ (Charles Best) ଓ ଫ୍ରେଡେରିକ୍ ବାଣ୍ଟିଙ୍ଗ (Frederick Banting) ଇନସୁଲିନ‌କୁ ଔଷଧ ଭାବରେ ବ୍ୟବ‌ହାର କରିଥିଲେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ୧୦୦୦ ଇଣ୍ଟରନ୍ୟାସନାଲ ୟୁନିଟ ନିୟମିତ ଇନସୁଲିନର ହୋଲସେଲ ମୂଲ୍ୟ ୨.୩୯ରୁ ୧୦.୬୧ ଓ ଏନପିଏଚ ଇନସୁଲିନର ମୂଲ୍ୟ ୨.୨୩ରୁ ୧୦.୩୫ ଆମେରିକୀୟ ଡଲାର ।  ସଂଯୁକ୍ତ ରାଷ୍ଟ୍ରରେ ୧୦୦୦ ୟନିଟ ନିୟମିତ ବା ଏନପିଏଚ ଇନସୁଲିନର ମୂଲ୍ୟ ୭.୪୮ ଓ ଗ୍ଲାର୍ଜିନ ଇନସୁଲିନର ମୂଲ୍ୟ ୩୦.୬୮ ପାଉଣ୍ଡ । 
 
 ଆଧାର 

ଶ୍ରେଣୀ:ଔଷଧ
ଭେଜ ବର୍ଗର

ଭେଜ ବର୍ଗରରେ ସାଧାରଣତଃ ମାଂସର ବ୍ୟବହାର ହୋଇ ନଥାଏ, କିନ୍ତୁ ଅଣ୍ଡା ଏବଂ କ୍ଷୀରରେ ବ୍ୟବହାର ହୋଇପାରେ । ଭେଜ ବର୍ଗରରେ ମୁଖ୍ୟତଃ - ଆଳୁ କିମ୍ବା ମକା, ବନସ୍ପତି ପ୍ରୋଟିନ, ସୋୟା, ପନିର, ବିନ୍ସ, ଛତୁ, ଅନାଜ ଯେପରି ଗହମ ଇତ୍ୟାଦିର ବ୍ୟବହାର ହୋଇଥାଏ ।

ଇତିହାସ 

ଭେଜ ବର୍ଗର, 1982 ମସିହାରେ ଲଣ୍ଡନରେ ଗ୍ରେଗୋରୀ ସେମଙ୍କଦ୍ୱାରା ତିଆରି ହୋଇଥିଲା, ସେ ପ୍ରଥମେ ଏହାକୁ ଭେଜ ବର୍ଗର କହିଥିଲେ । ଗ୍ରେଗୋରୀ ଏବଂ ତାଙ୍କ ଭାଈ କ୍ରେଗ 1960 ଦଶକରେ ପେଣ୍ଡିଗଟନରେ ଏକ ପ୍ରାକୃତିକ ଭୋଜନ ରେଷ୍ଟୁରାଣ୍ଟ ଚଲେଇଥିଲେ । 

ଗାର୍ଡେନ ବର୍ଗର ନାମର ପ୍ରୟୋଗ, ପ୍ରାରମ୍ଭିକ ଭେଜ ବର୍ଗରକୁ ବିକଶିତ କରାଯାଇଥିଲା । ପାଲ ବାର୍ନର , 1980 କିମ୍ବା 1981 ମସିହାର ପାଖାପାଖି ଜିତିଥିବା ଶକାହାରୀ ରେଷ୍ଟୁରାଣ୍ଟ ଦି ଗାର୍ଡେନ ହାଉସ କରିଥିଲେ । 

ରେଷ୍ଟୁରାଣ୍ଟ

21ବିଂ ଶତାବ୍ଦୀର ଆରମ୍ଭ ପରେ କିଛି ଫାଷ୍ଟ ଫୁଡ଼ କମ୍ପାନୀ ଶକାହାରୀ ଖାଦ୍ୟ ପଦାର୍ଥର ଆୟୋଜନ କରୁଛନ୍ତି । 

 ଭାରତ 

ଭାରତରେ ଯେଉଁଠାରେ ଶକାହାରୀ ବ୍ୟାପକ ଅଟେ, (McDonald's), (Burger King), (Wendy's) ଏବଂ (KFC) ଭେଜ ବର୍ଗରର ସେବା କରିଥାନ୍ତି ।McDonald's new TVC pushes McChicken, McVeggie products Indiantelevision.com 2012 ମସିହାରେ, McDonald's ଭାରତରେ ନିଜର ପ୍ରଥମ ଶକାହାରୀ ରେଷ୍ଟୁରାଣ୍ଟ ଖୋଲିଥିଲେ ।

ସମଗ୍ର ବିଶ୍ୱରେ

thumb|Veg Bean Burger with Fries

ରେଷ୍ଟୁରାଣ୍ଟ :

ଗ୍ୟାଲେରି

ଆଧାର

ଶ୍ରେଣୀ:ସ୍ୟାଣ୍ଡୱିଚ
ହରି ବୋଲ ନୁହେଁ ଟଙ୍କା ବୋଲ

ହରି ବୋଲ ନୁହେଁ ଟଙ୍କା ବୋଲ, ୨୦୧୪ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଶ୍ରୀନିବାସ । ଶ୍ରୀନିବାସ ଏହି ଚଳଚ୍ଚିତ୍ରଟିର କାହଣୀ ଲେଖିଥିଲେ ଏବଂ ବିଜୟ ମହାନ୍ତି ଏହାର ସଂଳାପ ଲେଖିଥିଲେ । କ୍ରିଷ୍ଣା ପ୍ରସାଦ ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ । ଭାନୁ ଏବଂ ଅଂଶୁମାନ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ।

ଏହି ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଚୁଙ୍ଗା ଏବଂ କଳ୍ପନା । ଅନନ୍ତ ମିଶ୍ର, ସଲିଲ ମିତ୍ର, ପିଣ୍ଟୁ ନନ୍ଦ, ଆକାଶ ଦାସନାୟକ, ଜୀବନ ପଣ୍ଡା, ସମରେଶ ରାଉତରାୟ, ଜୟୀରାମ ସାମଲ, ତୃପ୍ତି ସିହ୍ନା ଆଦି କଳାକାରମାନେ ଏହି କାଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ଚୁଙ୍ଗା
 କଳ୍ପନା
 ଅନନ୍ତ ମିଶ୍ର
 ସଲିଲ ମିତ୍ର
 ପିଣ୍ଟୁ ନନ୍ଦ
 ଆକାଶ ଦାସନାୟକ
 ଜୀବନ ପଣ୍ଡା
 ସମରେଶ ରାଉତରାୟ
 ଜୟୀରାମ ସାମଲ
 ତୃପ୍ତି ସିହ୍ନା

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିରେ ଦୁଇଜଣ ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଭାନୁ ଏବଂ ଅଂଶୁମାନ ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୪ର ଓଡ଼ିଆ କଥାଚିତ୍ର
ସ୍ୱର୍ଣ୍ଣ,ସବ,୧

ସ୍ୱର୍ଣ୍ଣ-ସବ-୧ ଭାରତୀୟ କୃଷି ଅନୁଷନ୍ଧାନ ପରିସଦ ଓ ଅନ୍ତର୍ଜତୀୟ ଧାନ ଗବେଷଣା କେନ୍ଦ୍ରର ମିଳିତ ଉଦ୍ୟମରେ ଆବିଷୃତ କରାଯାଇଅଛି | ତିନି ବର୍ଷର ଫଳାଫଳକୁ ପରୀକ୍ଷା କରାଗଲା ପରେ ଓଡ଼ିଶା ରାଜ୍ୟ ବିହନ ଉପକମିଟି ସ୍ୱର୍ଣ୍ଣ ସବ-୧ କିସମକୁ ୨୦୦୯ ମସିହାରେ ଅନୁମୋଦନ କରିଛି | ଏହା ଏକ କମ୍ ଉଚ୍ଚତା ବିଶିଷ୍ଟ(୧୦୫ରୁ ୧୧୦ ସେ.ମି.)କିସମ ଅଟେ | ବୁଣା ଧାନ ଫସଲ ୧୪୦ ଦିନରେ ଏବଂ ତଳିରୁଆ ଫସଲ ୧୪୫ ଦିନରେ ପରିପକ୍ୱ ହୋଇଥାଏ |

ସ୍ୱର୍ଣ୍ଣ-ସବ-୧ ପ୍ରତି ହେକ୍ଟର ପିଛା ୪.୫-୫.୫ ଟନ୍ ଅମଳ ଦେଇଥଏ ଏବଂ ଅଭାବ ପରିସ୍ଥିତିରେ ୩.୦ରୁ ୪.୦ ଟନ୍ ଅମଳ ଦେଇଥାଏ | କୃଷକ ଯେଉ ଜମିରେ ସ୍ୱର୍ଣ୍ଣ କିସମର ଧାନକୁ ଚାଷ କରୁଛନ୍ତି, ସେହି ଜମିରେ ସ୍ୱର୍ଣ୍ଣ-ସବ-୧କୁ ଚାଷ କରାଯାଇପାରିବ |ଏହି କିସମ ଖାଲୁଆ ଓ ମଧ୍ୟମ ଜମି ଲାଗି ଉପଯୋଗୀ ଅଟେ | ଶାରଦଋତୁରେ ଆକସ୍ମିକ ବନ୍ୟାରେ ୧୨-୧୪ ଦିନ ପର୍ଯ୍ୟନ୍ତ ବଢି଼ପାଣି ସହିବା ଶକ୍ତି ଏହି କିସମର ଅଛି | ବନ୍ୟାଜଳ ୧୫-୬୦ ଦିନ ପର୍ଯ୍ୟନ୍ତ ରହେ ସେଇ ଅଞ୍ଚଳ ଲାଗି ଏହି କିସମ ଉପଯୋଗୀ ନୁହେ |

 ଆଧାର 
http://www.crri.nic.in/ 

ଶ୍ରେଣୀ:ଶ୍ରେଣୀହୀନ
ଏନପିଏଚ ଇନସୁଲିନ

ଏନପିଏଚ ଇନସୁଲିନ (ଇଂରାଜୀ ଭାଷାରେ NPH insulin, ବା ଆଇସୋଫେନ ଇନସୁଲିନ/ isophane insulin) ଏକ ମଧ୍ୟମ କାର୍ଯ୍ୟକାରୀ ଇନସୁଲିନ (intermediate–acting insulin) ଯାହା ମଧୁମେହ ରୋଗୀଙ୍କର ରକ୍ତ ଶର୍କରା (blood sugar level) ସ୍ତର  ନିୟନ୍ତ୍ରଣ କରିବାକୁ ଦିଆଯାଏ । ଦିନ‌କୁ ଥରେ ବା ଦୁଇ ଥର ଇଞ୍ଜେକସନ ଆକାରରେ ଏହା ଦିଆଯାଏ । ଏହାର ପ୍ରଭାବ ୯୦ ମିନିଟ ମଧ୍ୟରେ ଆରମ୍ଭ ହୋଇ ୨୪ ଘଣ୍ଟା ପର୍ଯ୍ୟନ୍ତ ରହେ । ଏହା ସ‌ହିତ ସ୍ୱଳ୍ପ କାଳୀନ ନିୟମିତ ଇନସୁଲିନ (regular insulin) ମିଶେଇ କେତେକ ସଂସ୍କରଣ ବିକ୍ରୟ ହେଉଛି । 

ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତ ଶର୍କରା (low blood sugar) ଦେଖାଯାଏ । ଏହା ବ୍ୟତୀତ ଇଞ୍ଜେକସନ ଦେଇଥିବା ସ୍ଥାନରେ ଯନ୍ତ୍ରଣା ଓ ଚର୍ମରେ ପରିବର୍ତ୍ତନ, ହାଇପୋକାଲେମିଆ ଓ ଆଲର୍ଜି ପ୍ରତିକ୍ରିୟା ଦେଖାଯାଏ । ଗର୍ଭାବସ୍ଥାରେ ଏହା ଶିଶୁପ୍ରତି ଅପେକ୍ଷାକୃତ ନିରାପଦ । ଏଥିରେ ଏନପିଏଚ ସ‌ହିତ ନିୟମିତ ଇନସୁଲିନ, ଜିଙ୍କ ଓ ଫିନଲ ମିଶ୍ରିତ ହୋଇଥାଏ ତାହାର ନିଉଟ୍ରାଲ ପିଏଚ ରହେ ଓ କ୍ରିସ୍ଟାଲ ଆକାରରେ ରହେ । ଏହାର ମାନବ ଓ ଘୁଷୂରି ବେସ୍‌ରେ ଦୁଇ ପ୍ରକାର ସଂସ୍କରଣ ମିଳେ ।
 

ପ୍ରୋଟାମିନ ଇନସୁଲିନ ପ୍ରଥମେ ସନ ୧୯୩୬ରେ ପ୍ରସ୍ତୁତ ହୋଇଥିଲା ଓ ସନ ୧୯୪୬ରେ ଏନପିଏଚ ପ୍ରସ୍ତୁତ ହୋଇଥିଲା ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ହଜାର ୟୁନିଟର ହୋଲସେଲ କ୍ରୟ ମୂଲ୍ୟ ୨.୨୩ରୁ ୧୦.୩୫ ଆମେରିକୀୟ ଡଲାର । ସଂଯୁକ୍ତ ରାଷ୍ଟ୍ରରେ ଏହାର ମୂଲ୍ୟ ପ୍ରାୟ ୭.୪୮ ପାଉଣ୍ଡ ଓ   ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ପ୍ରାୟ ୧୩୪.୦୦ ଆମେରିକୀୟ ଡଲାର ।
 
 ଆଧାର 

ଶ୍ରେଣୀ:ଔଷଧ
ସାହିତ୍ୟ ଦିଦି

ସାହିତ୍ୟ ଦିଦି, ୨୦୧୪ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ମନୋରଞ୍ଜନ ପାଲ ଏହି କଥାଚିତ୍ରଟିର ପ୍ରଯୋଜନା, କାହାଣୀ, ଚିତ୍ରନାଟ୍ୟ, ନିର୍ଦ୍ଦେଶନା ଏବଂ ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ । ଅଜୟ ସାମଲ କଥାଚିତ୍ରଟିର ସଂଳାପ ରଚନା କରିଥିଲେ । ମୋହିତ ଚକ୍ରବର୍ତ୍ତୀ କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରୋନ‌କ ଦାଶ ଏବଂ ଅଦିତୀ ମୁଖାର୍ଜୀ । ପିଣ୍ଟୁ ନନ୍ଦ, ସୁରେଶ ବଳ, ଜୀବନ ପଣ୍ଡା, ବ୍ରଜ ସିଂହ ଆଦି କଳାକାରମାନେ ଚଳଚ୍ଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ରୋନ‌କ ଦାଶ
 ଅଦିତୀ ମୁଖାର୍ଜୀ
 ପିଣ୍ଟୁ ନନ୍ଦ
 ଜୀବନ ପଣ୍ଡା
 ବ୍ରଜ ସିଂହ
 ସୁରେଶ ବଳ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମନୋରଞ୍ଜନ ପାଲ୍ । ଗୀତିକାର ମୋହିତ ଚକ୍ରବର୍ତ୍ତୀ କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୪ର ଓଡ଼ିଆ କଥାଚିତ୍ର
କେସରି

thumb|କାର୍ଣ୍ଣାଟକରେ ଏକ ଲୋକପ୍ରିୟ ଜଳଖିଆ ରୂପେ ବ୍ୟବହାର ହୋଇଥାଏ, ଯେଉଁଥିରେ ମସଲାଯୁକ୍ତ ଖରିଭାତ ଏବଂ ଏକ ମିଠାଯୁକ୍ତ କେସରିଭାତରୁ ଗୋଟିଏ ହୋଇଥାଏ ।

କେସରି () ଏକ ଭାରତୀୟ ଭୋଜନ ଅଟେ ଯାହା ସମଗ୍ର ଦେଶରେ ଲୋକପ୍ରିୟ ହୋଇଥାଏ । ଏହାର ପ୍ରସ୍ତୁତି ପାଇଁ ବ୍ୟବହାର ଶାସ୍ତ୍ରୀୟ ସାମଗ୍ରୀ ସୁଜି, ଚିନି, ଘିଅ , ପାଣି ଏବଂ କ୍ଷୀର । 

ଉତ୍ପାଦର ଉପଲବ୍ଧତା ଆଧାରରେ , କେସରିର ଏକ ବଡ଼ ପସନ୍ଦ ପ୍ରତି ଜାଗାରେ ଅଲଗା ଅଲଗା ଅଟେ । ଏହା ସପୁରୀ  କଦଳୀ, ଆମ୍ବ, ନଡ଼ିଆ, ଏବଂ ମୁଖ୍ୟରୂପେ ଭାତ ସହିତ ତିଆରି ହୋଇଥାଏ ।

ଏହା କାର୍ଣ୍ଣାଟକରୁ ଆରମ୍ଭ ହୋଇଥିଲା । ଦକ୍ଷିଣ-ଭାରତର କାର୍ଣ୍ଣାଟକ ରାଜ୍ୟର ଏକ କାର୍ଣ୍ଣାଟକ ଭୋଜନ ଅଟେ ଏବଂ ପର୍ବ (ଉଗାଡ଼ି)ର ଏକ ଲୋକପ୍ରିୟ ଖାଦ୍ୟ ଅଟେ । କନ୍ନଡରେ କେସରି ଶବ୍ଦ ମସଲା "କମଳା"କୁ ସନ୍ଦର୍ଭିତ କରିଥାଏ , ଯାହାର ଉପଯୋଗ ହୋଇଥାଏ , ଯାହାର ପରିଣାମ ସ୍ୱରୂପ ଜଫ୍ରାନ-କମଳା-ହଳଦିଆ ରଙ୍ଗରେ ପରିଣତ ହୋଇଥାଏ ।  ଏହା ମିଠା ଖାଦ୍ୟ ବ୍ୟତୀତ ସାମାନ୍ୟ ଜଳଖିଆ ରୂପେ ମଧ୍ୟ ବ୍ୟବହାର କରାଯାଏ । ଏହା ଉପ୍ପିଟୁ କିମ୍ବା ଖରା ଭାତ ସହିତ ପରସା ଯାଇଥାଏ ଏବଂ ବରାବର ମାତ୍ରାରେ ଦୁଇ ବ୍ୟଞ୍ଜନ ଏକ ପ୍ଲେଟକୁ "ଚାଉ ଚାଉ ଭାତ" ରୂପେ ଲୋକପ୍ରିୟ ହୋଇଥାଏ । 

ଉତ୍ତର ଭାରତରେ ଏହାକୁ "ମୀରା ପେୟ" କୁହାଯାଏ, ଯେପରି ଶୀରା କିମ୍ବା ସୁଜି ହଲୱା କୁହାଯାଏ । ଏହା ବହୁତ କମ କିମ୍ବା ବହୁତ ଘିଅ, ବିଭିନ୍ନ ରଙ୍ଗ କିମ୍ବା କେଶର ସହିତ ସରଳ ହୋଇ ନଥାଏ , ହୁଏତ ଏହା କାର୍ଣ୍ଣାଟକର ବାସ୍ତବିକ ପାରମ୍ପରିକ ରେସିପି ନୁହଁ । ଏହା ମରାଠୀ/ହିନ୍ଦୀରେ ଶୀରା ରୂପେ ବ୍ୟାପକ ଭାବେ ଲୋକପ୍ରିୟ ହୋଇଥାଏ । ତେଲୁଗୁରେ ରାବ କେସରି, ଉତ୍ତରରେ ସୁଜି ହଲୱା, ତାମିଲରେ ସୁଜୀଜୀ ଏବଂ ରାବ କେସରି କୁହାଯାଇଥାଏ ।

 ଆଧାର
ନିୟମିତ ଇନସୁଲିନ

ନିୟମିତ ଇନସୁଲିନ (ଇଂରାଜୀ ଭାଷାରେ Regular insulin, ଅନ୍ୟ ନାମ ନିଉଟ୍ରାଲ ଇନସୁଲିନ ବା ସଲ୍ୟୁବ୍ଲ ଇନସୁଲିନ) ଏକ ପ୍ରକାର ସ୍ୱଳ୍ପ କାଳୀନ ଇନସୁଲିନ (short acting insulin) । ଏହା ମଧୁମେହ ଟାଇପ ୧, ମଧୁମେହ ଟାଇପ ୨, ଗର୍ଭାବଧି ମଧୁମେହ, ମଧୁମେହର ଜଟିଳ ବେମାରୀ ଯେପରିକି  ଡାଏବେଟିକ କିଟୋଏସିଡୋସିସ ଓ ହାଇପରଅସମୋଲାର ହାଇପରଗ୍ଲାଇସେମିକ ଷ୍ଟେଟ (hyperosmolar hyperglycemic states) ଇତ୍ୟାଦି ।  ହାଇପରକାଲେମିଆ ଥିଲେ ଏହା ସ‌ହିତ ଗ୍ଲୁକୋଜ (glucose) ଦିଆଯାଏ ।  ସ୍ୱାଭାବିକ ଭାବରେ ଏହା ଚମ ତଳେ ଇଞ୍ଜେକସନ (injection under the skin) ଆକାରରେ ଦିଆଯାଏ ଓ କେତେକ ପ୍ରକାର ଔଷଧ ଶିରାଭ୍ୟନ୍ତର (injection into a vein) ଓ ମାଂସପେଶୀ (muscle) ଇଞ୍ଜେକସନ ଆକାରରେ ଦିଆଯାଏ ।  ଏହାର ପ୍ରଭାବ ୩୦ ମିନିଟ ମଧ୍ୟରେ ଆରମ୍ଭ ହୋଇ ପ୍ରାୟ ୮ ଘଣ୍ଟା ପର୍ଯ୍ୟନ୍ତ ରହେ ।

ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତ ଶର୍କରା (low blood sugar) ଦେଖାଯାଏ । ଏହା ବ୍ୟତୀତ ଇଞ୍ଜେକସନ ଦେଇଥିବା ସ୍ଥାନରେ ଯନ୍ତ୍ରଣା ଓ ଚର୍ମରେ ପରିବର୍ତ୍ତନ, ହାଇପୋକାଲେମିଆ ଓ ଆଲର୍ଜି ପ୍ରତିକ୍ରିୟା ଦେଖାଯାଏ । ଗର୍ଭାବସ୍ଥାରେ ଏହା ଶିଶୁପ୍ରତି ଅପେକ୍ଷାକୃତ ନିରାପଦ । ଗାଈ ଓ ଘୁଷୂରିର ଅଗ୍ନାଶୟରୁ (pancreas) ଇନସୁଲିନ ପ୍ରସ୍ତୁତ କରାଯାଏ ।   ଘୁଷୂରି ସଂସ୍କରଣକୁ ସଂଶୋଧନ କରି ବା ରିକମ୍ବିନାଣ୍ଟ ଟେକନୋଲୋଜି (recombinant technology) ସାହାଯ୍ୟରେ ମାନବ ସଂସ୍କରଣ ତିଆରି କରାଯାଏ ।
 

ସନ ୧୯୨୨ରେ କାନାଡ଼ାରେ (Canada) ପ୍ରଥମେ ଚାର୍ଲସ୍ ବେଷ୍ଟ (Charles Best) ଓ ଫ୍ରେଡେରିକ୍ ବାଣ୍ଟିଙ୍ଗ (Frederick Banting) ଇନସୁଲିନ‌କୁ ଔଷଧ ଭାବରେ ବ୍ୟବ‌ହାର କରିଥିଲେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହାର ୧୦୦୦ଇଣ୍ଟରନ୍ୟାସନାଲ ୟୁନିଟର ହୋଲସେଲ ମୂଲ୍ୟ ୨.୩୯ରୁ ୧୦.୬୧ ଆମେରିକୀୟ ଡଲାର । ସଂଯୁକ୍ତ ରାଷ୍ଟ୍ରରେ ଏହାର ମୂଲ୍ୟ ପ୍ରାୟ ୭.୪୮ ପାଉଣ୍ଡ ଓ   ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ପ୍ରାୟ ୧୩୪.୦୦ ଆମେରିକୀୟ ଡଲାର ।  ଏନପିଏଚ ଇନସୁଲିନ ଭଳି ଦୀର୍ଘ କାଳୀନ ଇନସୁଲିନର ମିଶ୍ରତ ସଂସ୍କରଣ ମଧ୍ୟ ମିଳୁଛି । 
 
 ଆଧାର 

ଶ୍ରେଣୀ:ଔଷଧ
ସୁଦିପ୍ତ କବିରାଜ଼

ସୁଦିପ୍ତ କବିରାଜ (ଜନ୍ମ ୧୯୪୫) ଜଣେ ଭାରତୀୟ ରାଜନୀତି ବିଜ୍ଞାନୀ ଓ ବୌଦ୍ଧିକ ଇତିହାସବିଦ୍ । ସେ ବର୍ତ୍ତମାନ ଯୁକ୍ତରାଜ୍ୟ ଆମେରିକାର କଲମ୍ବିଆ ବିଶ୍ୱବିଦ୍ୟାଳୟରେ କାର୍ଯ୍ୟରତ । ଏହା ପୂର୍ବରୁ ସେ ଲଣ୍ଡନ ବିଶ୍ୱବିଦ୍ୟାଳୟର ସ୍ଲୁଲ ଅଫ୍ ଓରିଏଣ୍ଟାଲ ଆଣ୍ଡ୍ ଆଫ୍ରିକାନ୍ ଷ୍ଡଡ଼ିଜ୍ଠାରେ ପ୍ରାଧ୍ୟାପକ ଭାବରେ କାର୍ଯ୍ୟରତ ଥିଲେ । ସେ ଏହା ସହ  ଦିଲ୍ଲୀସ୍ଥିତ ଜବାହରଲାଲ ନେହେରୁ ବିଶ୍ୱବିଦ୍ୟାଳୟ (ଜେ.ଏନ୍.ୟୁ.)ଠାରେ ସହଯୋଗୀ ପ୍ରାଧ୍ୟାପକ ଭାବରେ ମଧ୍ୟ କାମ କରିଅଛନ୍ତି । ସେ ପି.ଏଚ୍.ଡ଼ି. ଡିଗ୍ରୀ ପାଇଁ (ଜେ.ଏନ୍.ୟୁ.)ଠାରେ ହିଁ ଅଧ୍ୟୟନ କରିଥିଲେ ।

 ଆଧାର 

 ଦି ଅନହାପି କନସସ୍ନେସ୍ ବଙ୍କିମଚନ୍ଦ୍ର ଚଟ୍ଟୋପାଧ୍ୟାୟ ଆଣ୍ଡ ଦି ଫର୍ମେଶନ ଅଫ୍ ନାଶନାଲିଷ୍ଟ ଡିସ୍କୋର୍ସ୍ ଇନ୍ ଇଣ୍ଡିଆ' । ୧୯୯୩ । ଆଇ.ଏସ୍.ବି.ଏନ୍. - ୦-୧୯-୫୬୪୫୮୫-୫ ।
 ପଲିଟିକ୍ସ ଇନ୍ ଇଣ୍ଡିଆ' । ଅକ୍ସଫର୍ଡ଼୍ ୟୁନିଭର୍ସିଟି ପ୍ରେସ୍ । ୧୯୯୯। ଆଇ. ଏସ୍.ବି.ଏନ୍. ୦-୧୯-୫୬୪୮୭୩-୦ ।
 ସିଭିଲ୍ ସୋସାଇଟି : ହିଷ୍ଟ୍ରି ଆଣ୍ଡ୍ ପସିବିଲିଟିଜ୍' । କାମ୍ବ୍ରିଜ୍ ୟୁନିଭର୍ସିଟି ପ୍ରେସ୍ । ୨୦୦୧ । ଆଇ.ଏସ୍.ବି.ଏନ୍. ୦-୫୨୧-୬୩୩୪୪-୩ ।
 ଇମାଜିନାରି ଇନଷ୍ଟିଚ୍ୟୁସନ୍ ଅଫ୍ ଇଣ୍ଡିଆ' । ପର୍ମାନେଣ୍ଟ୍ ବ୍ଲାକ୍ । ୨୦୧୦ । ଆଇ.ଏସ୍.ବି.ଏନ୍. - ୮୧-୭୮୨୪-୩୫୭-୧ ।

ଶ୍ରେଣୀ:ବୈଜ୍ଞାନିକ
ମକା

ବିଶ୍ୱ ଓ ଭାରତରେ ମକ୍କା ଏକ ମୁଲ୍ୟବାନ୍ ଫସଲ |ଏହାର ଉତ୍ପାଦନର ୨୫% ମାନବ ଆହାର, ୧୨% ପଶୁ ଆହାର,୪୯% କୁକୁଡା ଆହାର, ୧୨% ବାଣିଜ୍ୟ ଲାଗି,୧% ଷ୍ଟାଚ୍ଚ୍ ଓ ୧% ମଞ୍ଜି ରୂପରେ ବ୍ୟବହାର କରାଯାଏ |ଏହା ଛଡା ମକ୍କାର ଉପଯୋଗ କର୍ନ୍ ଫ୍ଲେକ୍ସ୍, ତେଲ, ଷ୍ଟାର୍ଚ୍ଚ୍, ପଫ୍ କର୍ନ୍, ଆଲକୋହଲ୍, ଜୈବିକ ଇନ୍ଧନ ଆଦି ରୂପରେ କରାଯାଏ |

ବିଶ୍ୱର ଖାଦ୍ୟ ଶସ୍ୟ ଉତ୍ପାଦନରେ ମକ୍କାର ୨୫% ଯୋଗଦାନ ରହିଛି| ଚାଷ ଜମିର ଆକାରକୁ ନେଇ ତୁଳନା କଲେ, ପ୍ରଧାନ ଫସଲମାନଙ୍କ ମଧ୍ୟରେ ମକ୍କା ତୃତୀୟ ସ୍ଥାନ ଅଧିକର କରିଛି | ଭାରତରେ ମକ୍କାର ରକବା ୮୫୯ ମିଲିୟନ୍ ହେକ୍ଟର୍ ତଥା ଓସତ୍ ଉତ୍ପାଦକତା ୨୫୪ କୁଇଣ୍ଟାଲ୍ ପ୍ରତି ହେକ୍ଟର୍ ଅଟେ |

ଓଡ଼ିଶାରେ ମକ୍କା ଚାଷ ୧।୭୯ ଲକ୍ଷ୍ୟ ହେକ୍ଟର୍ ଜମିରେ କରାଯାଏ ଓ ଏହାର ଓସତ୍ ଉତ୍ପାଦକତା ୨୦ କୁଇଣ୍ଟାଲ୍ ପ୍ରତି ହେକ୍ଟର୍ ଅଟେ | ଓଡ଼ିଶାରେ ଅଳ୍ପ ଉତ୍ପାଦକତାର ପ୍ରମୁଖ କାରଣଗୁଡିକ ମଧ୍ୟରେ , ଉନ୍ନତଶୀଳ ମକ୍କା ପ୍ରଜାତିର ପ୍ରୟୋଗ ନକରିବା, ସାରର କମ୍ ଓ ଅସନ୍ତୁଳିତ ମାତ୍ରାରେ ପ୍ରୟୋଗ, ଧାଡିକୁ ଧାଡି ଓ ଗଛ-ଗଛ ମଧ୍ୟରେ ଉପଯୁକ୍ତ ବ୍ୟବଧାନ ବିଷୟରେ ସ୍ୱଳ୍ପ ଗ୍ୟାନ ଅନ୍ୟତମ ।

ସମଗ୍ର ଦେଶରେ ମକ୍କା ସ୍ୱାଦିଷ୍ଟ ଓ ପୃଷ୍ଟିକର ଚାରା ଯୋଗାଏ, ଯାହା ପଶୁମାନଙ୍କ ବିକାଶ ଲାଗି କୌଣସି ସ୍ତରରେ ଖାଇବାକୁ ଦେଇ ହେବ। ଏଥିରୁ ସବୁଜ ବା ସୁଖିଲା ସାଇଲେଜ୍ ପ୍ରସ୍ତୁତ ହୁଏ ଯାହାକୁ ଚାର ରୂପରେ ଦେଇ ହେବ।

 ଆଧାର 
http://www.iimr.res.in/
ବାଇକାଲୁଟାମାଇଡ

ବାଇକାଲୁଟାମାଇଡ (ଇଂରାଜୀ ଭାଷାରେ Bicalutamide, ବିକ୍ରୟ ନାମ କାସୋଡେକ୍ସ/ Casodex) ଏକ ଆଣ୍ଡ୍ରୋଜେନ ବିରୋଧୀ (antiandrogen) ଔଷଧ ଯାହା ପ୍ରୋସ୍ଟେଟ କର୍କଟ ରୋଗର ଚିକିତ୍ସା ନିମନ୍ତେ ଦିଆଯାଏ । ମେଟାସ୍ଟାସିସ (metastatic) ହୋଇଥିବା ପ୍ରୋସ୍ଟେଟ କର୍କଟ ରୋଗରେ ବା ଓର୍କିଡେକ୍ଟୋମି (surgical removal of the testicles) କରାଯାଇଥିଲେ ଏହା ଗୋନାଡୋଟ୍ରପିନ-ରିଲିଜିଙ୍ଗ ହରମୋନ ଆନାଲଗ (gonadotropin-releasing hormone (GnRH) analogue) ସାଥିରେ ଦିଆଯାଏ । ମହିଳାଙ୍କର ଅତ୍ୟଧିକ ବାଳ ବୃଦ୍ଧି (excessive hair growth) ହୋଇଥିଲେ ବାଇକାଲୁଟାମାଇଡ ଦିଆଯାଏ, ଟ୍ରାନ୍ସଜେଣ୍ଡର ମହିଳାଙ୍କର (transgender women) ହରମୋନ ଥେରାପିର (hormone therapy) ଏହା ଉପାଦାନ ଥାଏ, ପ୍ରିଆପିଜ୍ମ (priapism) ପ୍ରତିଷେଧ ନିମନ୍ତେ ଦିଆଯାଏ, ଓ ବାଳକମାନଙ୍କର ସମୟ ପୂର୍ବ ଯୌବନ ପ୍ରାପ୍ତି (early puberty) ରୋଗମାନଙ୍କ ନିମନ୍ତେ ଏହା ଦିଆଯାଏ । ଏହି ଔଷଧ ପାଟିରେ (by mouth) ଦିଆଯାଏ ।
 

ଏହାର ପାର୍ଶ୍ୱ ପ୍ରତିକ୍ରିୟାରେ ସ୍ତନ ବୃଦ୍ଧି (breast enlargement), ସ୍ତନ ଯନ୍ତ୍ରଣା (breast tenderness) ଓ ଦେହ ଲାଲ ପଡ଼ିଯିବା (hot flashes) ଦେଖାଯାଏ । ପୁରୁଷମାନଙ୍କର ମହିଳାତ୍ୱ (feminization) ପ୍ରକାଶ ପାଏ ଓ ସେମାନେ ଯୌନ କ୍ରିୟାହୀନ (sexual dysfunction) ହୋଇଯାଆନ୍ତି । ମହିଳାମାନଙ୍କର ଅଳ୍ପ ପ୍ରତିକ୍ରିୟା ହେଲେ ମଧ୍ୟ ଏହା ବ୍ୟବ‌ହାର କରିବାକୁ ଏଫଡିଏ (Food and Drug Administration ବା FDA) ମନା କରେ । ଗର୍ଭାବସ୍ଥାରେ ଶିଶୁର କ୍ଷତି ହୋଇପାରେ । ପ୍ରାୟ ୧% ଲୋକଙ୍କର ବାଇକାଲୁଟାମାଇଡ ଯୋଗୁ ଟ୍ରାନ୍ସାଆମିନେଜ ସ୍ତର ବୃଦ୍ଧି (elevated liver enzyme) ପାଏ । ଏହା ଯୋଗୁ କ୍ୱଚିତ୍ ଯକୃତ୍ ବିଷକ୍ରିୟା (liver damage), ଓ ଫୁସଫୁସ ବିଷକ୍ରିୟା (lung toxicity) ଦେଖାଯାଇପାରେ । ଯକୃତ ପରିବର୍ତ୍ତନ ଓ କ୍ଷତି ସଙ୍କଟ କମ୍ ଥିଲେ ମଧ୍ୟ ଚିକିତ୍ସା ସମୟରେ ଲିଭର ଫଙ୍କସନ ଟେଷ୍ଟ (monitoring of liver enzyme) କରିବାକୁ ଉପଦେଶ ଦିଆଯାଏ ।

 ଆଧାର
ସମଥିଙ୍ଗ୍ ସମଥିଙ୍ଗ୍ ୨

ସମଥିଙ୍ଗ୍ ସମଥିଙ୍ଗ୍ ୨, ୨୦୧୪ରେ ମୁକ୍ତିଲାଭ କରିଥିବା ଓଡ଼ିଆ କଥଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅନୁପ୍ରାସ ମହାନ୍ତି । ଚଳଚ୍ଚିତ୍ରଟିର ସଂଳାପ ଲେଖିଥିଲେ ନିର୍ମଳ ନାୟକ । ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ ସୁଧାକର ବସନ୍ତ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଏବଂ ବର୍ଷା ପ୍ରିୟଦର୍ଶିନୀ । ଅଞ୍ଜନା, ଅଶ୍ୱିନୀ ତ୍ରିପାଠୀ, ଗୁଡ୍ଡୁ, ସଲିଲ ମିତ୍ର, ପ୍ରଶାନ୍ତ ମହାପାତ୍ର, ଧିରେନ୍ଦ୍ର ବସ ପ୍ରମୁଖ କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ ।

ଅଭିନୟ
 ଅନୁଭବ ମହାନ୍ତି
 ବର୍ଷା ପ୍ରିୟଦର୍ଶିନୀ
 ଅଞ୍ଜନା
 ଅଶ୍ୱିନୀ ତ୍ରିପାଠୀ
 ଗୁଡ୍ଡୁ
 ପ୍ରଶାନ୍ତ ମହାପାତ୍ର
 ଧିରେନ୍ଦ୍ର ବସ
 ସିଲିଲ ମିତ୍ର

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ନିର୍ମଳ ନାୟକ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୪ର ଓଡ଼ିଆ କଥାଚିତ୍ର